recursal/SuperWikiNEXT-32B huggingface dataset:
**นิล ปักษี** เป็นนักมวยเก่าซึ่งได้ต่อสู้อย่างโชกโชนมาแล้วในปักษ์ใต้ เป็นนักมวยฝีมือดีหาตัวจับยาก ตระกูลปักษี นับได้ว่าเป็นตระกูลมวยในบ้านพุมเรียง พ่อของนายนิลชื่อนายเพชรก็เป็นนักมวยไชยาชื่อดัง ได้เคยชกมวยกับนักมวยแขกตรังกานู และแขกปัตตานี ฯลฯ ครั้งฉลองตราเจ้าเมืองไชยา

ประวัติ
-------

นิลกำพร้าพ่อแต่ยังเด็ก นายนิลได้ฝึกหัดท่าร่ายรำมาบ้างเล็กน้อย แต่เมื่อนายนิลเติบโตเป็นหนุ่มขึ้นภายใต้การอุปการะของแม่และปู่ ได้ฝึกมวยเพิ่มเติมจากครูนิน (บังเอิญชื่อพ้องกันแต่ครูนินสะกดด้วย น.)ซึ่งเคยเป็นครูมวยพ่อของนายเพชรอีกทีหนึ่ง เมื่อเป็นหนุ่มเต็มตัวได้เริ่มชกมวยครั้งแรกที่ศาลาเก้าห้อง (ศาลาพักคนเดินทาง ที่บิดาผู้เขียนสร้างให้เป็น สาธารณสมบัติ) ตำบลพุมเรียง ครั้งนั้นเป็นงานลากพระประจำปี นายนิลได้คู่ชกกับนายแพน บ้านปากท่อ ซึ่งเคยเข้ามาชกกับนักมวยนครราชสีมาถึงในกรุงเทพฯ รูปร่างนักมวยทั้งสองฝ่าย คือนายนิลและนายแพนพอฟัดพอเหวี่ยงกัน และเป็นการชกครั้งแรกด้วยกันทั้งคู่ การต่อสู้เป็นไปอย่างที่เรียกว่าถึงพริกถึงขิงเป็นที่สบอารมณ์คนดูอย่างยิ่ง ผลสุดท้ายปรากฏว่าเสมอกัน แต่เพื่อนฝูงต่างต้องประคองกันกลับบ้าน เพราะต่างนัยน์ตาปิดมองไม่ใคร่เห็นทางเดิน

นิล ปักษี ฝีมือทัดเทียมกับนายปล่อง จำนงทอง ซึ่งต่อมาได้รับพระมหากรุณาคุณโปรดเกล้าจากสมเด็จพระปิยะมหาราช รัชกาลที่ 5 ให้เป็นหมื่นมวยมีชื่อ เพราะได้เป็นผู้พิชิตมวยฝีมือดีลูกศิษย์พระเหมสมาหาร จ้าเมืองโคราชหรือปรมาจารย์ใหญ่ ซึ่งได้ทำให้เมืองโคราชได้ชื่อว่า "เมืองมวย" ทางฝ่ายเหนือ แต่เจ้าเมืองไชยาไม่ได้นำนายนิล ปักษี เข้ากรุงเทพฯพร้อมกับนายปล่อง จำนงทอง ด้วยเหตุที่ขาหนึ่งของนายนิลลีบเล็ก บิดาของผู้เขียนเกรงจะถูกตำหนิว่าคนร่างกายสมประกอบทั้งเมืองไชยาไม่มีแล้วหรือ จึงได้นำนักมวยพิการมาชกหน้าพระที่นั่ง เหตุนี้ทำให้นายนิล ปักษี น้อยเนื้อต่ำใจ และพยายามเข้ากรุงเทพฯ เพื่อชกมวยหน้าพระพักตร์พระเจ้าแผ่นดินโดยพละตนเอง แต่ทว่าเงิน 5 บาท ค่าโดยสาร เรือเมล์ไปกลับรวมค่าอาหาร 2 วัน 2 คืนไม่ได้ จึงพลาดโอกาสที่จะเป็นหมื่นเยี่ยงเพื่อนนักมวยที่มีฝีมือทัดเทียมกัน

ในบันทึกของสมเด็จพระพุทธาจารย์ (โสม ฉนฺโน) อดีตเจ้าอาวาสวัดสุทัศน์เทพวราราม กล่าวถึงนายนิล ปักษีว่า นายนิลครูมวยชาวไชยา ปะแป้งหน้านวลขาว นั่งขัดสมาธิบนครก (ตำข้าว) แล้วให้ลูกศิษย์เข้าชกพร้อมกันสามคน โดยครูนิลสามารถปิดป้องไม่ให้หมัดลูกศิษย์โดนหน้า และไม่เสียหลักตกจากครก (จากหนังสือแจกในงานพระราชทานเพลิงศพของสมเด็จองค์นั้น) นายนิล ปักษี เป็นครูมวยฝ่ายไทยพุทธ สมัยเดียวกันกับนายเผือก เป็นครูมวยฝ่ายไทยอิสลาม

ลูกชายของนายนิล ปักษีชื่อ นายเนียม ปักษี ได้เข้ามาชกมวยในกรุงเทพฯ ในสมัยสวนสนุกเป็นสนามสัมปทาน 10 ปี ของพระยาคทาธรบดี นายเนียมได้มาพักอยู่ที่บ้านไชยาและขึ้นชกที่สนามสวนสนุก 2-3 ครั้ง เป็นที่พออกพอใจของผู้ที่ได้ชมฝีมือของมวยไชยาขนานแท้และดั้งเดิม แต่นายเนียม มีโรคประจำตัวอันเกิดจากไข้มาลาเรีย (ปักษ์ใต้เรียกว่าไข้ป้าง) ถึงขนาดม้ามย้อย เวลาต่อยรู้สึกเหนื่อยและหอบเร็วผิดปกติ จึงต้องรีบกลับไชยา ทั้งๆที่ฝีมือเขายังฝังใจแฟนมวยทั่วไปของสนามมวยสวนสนุกแห่งนั้น นายนิลมีบุตรธิดาจากสองภรรยา รวม 6 คน
**ภาษาดอกไม้** (Language of flowers หรือ floriography) เป็นการสื่อสารในสมัยวิกตอเรียโดยใช้ดอกไม้หรือการจัดดอกไม้เพื่อให้เกิดความหมายโดยนัย แสดงถึงความรู้สึกส่วนตัวที่ไม่อาจบอกออกมาเป็นคำพูดได้ พระเจ้าชาลส์ที่ 2 นำภาษาดอกไม้เข้าสู่สวีเดนจากทางเปอร์เซียในคริสต์ศตวรรษที่ 17

ในปัจจุบันความหมายที่ใช้ในภาษาดอกไม้นั้นส่วนมากได้เลือนหายไปตามการเวลา แต่ดอกกุหลาบสีแดงนั้นยังคงถูกใช้แสดงความรักอันเร่าร้อนและโรแมนติก กุหลาบสีชมพูแสดงถึงความรักที่เร่าร้อนน้อยลงมา กุหลาบสีขาวยังคงเป็นตัวแทนของความบริสุทธิ์และความดี และกุหลาบสีเหลืองถูกใช้เป็นตัวแทนของมิตรภาพและการเสียสละ อย่างไรก็ดี ความหมายเหล่านี้อาจจะไม่เหมือนกับความหมายในสมัยวิกตอเรียทุกประการ

ดอกไม้อื่นที่มีความหมายเป็นที่รู้จักกันกว้างขวาง ได้แก่ 

* ดอกทานตะวันมีสองความหมายซึ่งอาจหมายถึงความเย่อหยิ่งหรือความเคารพ เนื่องจากดอกทานตะวันนั้นเป็นดอกไม้ที่ เซนต์ จูลี บิลเลียร์ท ชอบ
* ดอกไอริส ซึ่งตั้งชื่อตามผู้ส่งสารของพระผู้เป็นเจ้าในเทพนิยายกรีก ใช้แทนความหมายของการส่งข่าวสาร
* ดอกแพนซี หมายถึง ความคิด
* ดอกแดฟโฟดิล หมายถึง เกียรติยศ
* เถาวัลย์ หมายถึง ความซื่อสัตย์ต่อคู่รัก

แหล่งข้อมูลอื่น
---------------

* flowers ebook: *The Flowers Personified*, 1847 (อังกฤษ)
* Chapter Excerpts: *History of the Language of Flowers* (อังกฤษ)

### รายการความหมายของดอกไม้

* The Victorian Language of Flowers เก็บถาวร 2006-06-15 ที่ เวย์แบ็กแมชชีน (อังกฤษ)
* The Language of Flowers (อังกฤษ)
* The Meaning of Flowers เก็บถาวร 2006-06-14 ที่ เวย์แบ็กแมชชีน (อังกฤษ)
* Flower Care Guide (อังกฤษ)
**ควร์ท ไมเออร์** (เยอรมัน: *Kurt Meyer*) เป็นสมาชิกระดับชั้นสูงในหน่วยวัฟเฟิน-เอ็สเอ็สแห่งนาซีเยอรมนี ผู้บัญชาการของกองพลเอ็สเอ็ส ฮิตเลอร์ยูเกินด์ในช่วงสงครามโลกครั้งที่สอง เขาได้เข้าร่วมรบในยุทธการที่ฝรั่งเศส ปฏิบัติการบาร์บารอสซาและยุทธการที่นอร์ม็องดี อื่นๆอีกมากมาย และได้รับการปูนบำเหน็จด้วยเหรียญกางเขนเหล็กกางเขนอัศวินประดับด้วยใบโอ๊คและดาบ

ไมเออร์ได้ถูกตั้งข้อกล่าวหาสำหรับบทบาทของเขาในการสังหารหมู่ที่อาร์เดน แอบบีย์(Ardenne Abbey massacre) การสังหารหมู่เชลยศึกทหารชาวแคนนาดาในนอร์ม็องดี เขาถูกตัดสินโทษประหารชีวิต ต่อมาก็ได้เปลี่ยนการตัดสินโทษเป็นจำคุกในเรือนจำ ไมเออร์เป็นหนึ่งในอาชญากรสงครามคนสุดท้ายที่ได้รับการปล่อยตัวจากเรือนจำ

ภายหลังจากที่เขาได้ออกจากคุก ไมเออร์ได้กลายเป็นนักเคลื่อนไหวใน HIAG กลุ่มจัดตั้งล็อบบี้โดยเหล่าอดีตสมาชิกระดับชั้นสูงของหน่วยวัฟเฟิน-เอ็สเอ็ส เขาได้รับการบรรยายโดยนักประวัติศาสตร์ว่าเป็นผู้นำของหน่วยวัฟเฟิน-เอ็สเอ็สและเป็นโฆษกของกลุ่ม HIAG ที่มีประสิทธิภาพมากที่สุด ภาพลักษณ์ส่วนใหญ่ของวัฟเฟิน-เอ็สเอ็สที่ไม่สนใจการเมือง กล้าหาญชาญชัยเยี่ยงนักรบ ผู้ที่ไม่มีส่วนเกี่ยวข้องในอาชญากรรมของระบอบนาซี

อ้างอิง
-------

1. ↑  Westemeier 2013, p. 664. sfn error: no target: CITEREFWestemeier2013 (help)
ภาพวาดสีน้ํามันที่แสดงถึงชายผู้ร่ํารวยคนใหม่ในปี 1600.
**ผู้ดีใหม่** (อังกฤษ: new money, ฝรั่งเศส: *nouveau riche*) เป็นคำที่หมายถึงชนชั้นล่างที่สามารถมีฐานะร่ำรวยขึ้นมาในรุ่นของตนเอง จนสามารถเข้าถึงสินค้าและบริการในระดับเดียวกับพวกชนชั้นสูง คำนี้อยู่ตรงข้ามกับ **ผู้ดีเก่า** ที่เป็นกลุ่มคนที่สืบทอดความร่ำรวยมาจากบรรพบุรุษ อย่างไรก็ตาม เนื่องจากผู้ดีใหม่เหล่านี้เคยลำบากมาก่อน จึงมีวิถีชีวิตและแวดวงแตกต่างจากชนชั้นสูง โดยทั่วไปจึงไม่ถือว่าผู้ดีใหม่เป็นชนชั้นสูง

อ้างอิง
-------

1. ↑  "Nouveau Riche". Merriam Webster.

| * ด
* ค
* ก
ชนชั้นและสถานะทางสังคม |
| --- |
| แบ่งตามประเภท | 

|  |  |
| --- | --- |
| สร้างสรรค์ | 
* โบฮีเมียนิยม
* บารอนโจร
* เจ้าสัว

 |
| ชั้นกลาง | 
* ชนชั้นกลางขั้นล่าง
* ชนชั้นกลางขั้นบน
* กระฎุมพี
* แพศย์

 |
| กรรมกร | 
* กรรมกรยาจก
* ชนกรรมาชีพ
* ศูทร
* ลุมเพนโปรเลแทเรียท

 |
| นักรบ | 
* ฮารี
* คชาตริยา
* ยาดัฟ
* นายาร์
* ฮาชาชิน
* อัศวิน
* วรรณียา
* ซามูไร
* ควาอู
* โอเซลอตล์
* สปาร์ตัน

 |
| ชั้นต่ำ | 
* คนไร้วรรณะ
* คนนอกกฎหมาย
* กสิกร / ข้ารับใช้
* รายาห์
* ทาส
* จัณฑาล
* ทลิต

 |
| ชั้นสูง | 
* ผู้ดี
* สุภาพชน
* ขุนนาง
* ผู้ดีเก่า

 |
| ปกครอง | 
* อภิชน
* เจ้า
* กษัตริย์

 |
| ปัญญาชน | 
* ภูมิกรรมกร
* พราหมณ์

 |

 |
**ลินดา หลิน ไต้** (จีน: 林黛; อังกฤษ: Linda Lin Dai) เป็นนักแสดงหญิงชาวจีน ที่มีชื่อเสียงโด่งดังระดับเอเชีย ในวงการภาพยนตร์ฮ่องกงในช่วงทศวรรษ 1950 ถึง 1960 เป็นนางเอกภาพยนตร์ภาษาจีนกลางอันดับหนึ่งในสังกัดชอว์บราเดอส์ มีชื่อเสียงอย่างมากจากเรื่อง *จอมใจจักรพรรดิ์* (The Kingdom and the Beauty, 江山美人) เมื่อปี ค.ศ. 1959 เคยได้รับรางวัลนักแสดงหญิงยอดเยี่ยมจากเทศกาลภาพยนตร์เอเชียแปซิฟิก ถึง 4 ครั้ง ช่วงที่เธอมีชีวิตอยู่ เธอได้ฉายาจากสื่อว่าเป็น *ราชีนีจอเงินแห่งเอเชีย*

หลิน ไต้ เกิดที่เมืองกุ้ยหลิน มีชื่อจริงว่า เฉิง เยว์รู่ (Cheng Yueru, 程月如) เป็นบุตรสาวของนักการเมืองมณฑลกวางสี และย้ายไปอยู่ฮ่องกงพร้อมกับครอบครัว ในปี ค.ศ. 1958 เธอศึกษาต่อด้านการแสดงที่มหาวิทยาลัยโคลัมเบีย นิวยอร์ก สหรัฐอเมริกา และพบรักกับ หลง เฉิงซวิ่น บุตรชายของ หลง หยุ่น อดีตผู้ว่าการมณฑลยูนนาน ทั้งคู่แต่งงานกันในปี ค.ศ. 1961

หลิน ไต้ เสียชีวิตด้วยวัยเพียง 29 ปี จากการกินยานอนหลับเกินขนาด และฆ่าตัวตายด้วยการรมแก๊สในห้องพัก เนื่องจากปัญหาชีวิตสมรส

อ้างอิง
-------

* หญิงงามนาม "หลินไต้"/รุ่งมณีฟรีสไตล์[*ลิงก์เสีย*] รุ่งมณี เมฆโสภณ, ผู้จัดการ 6 มกราคม 2548
* รำลึกถึง หลินไต้ LIN DAI

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**หลิน ไต้**

* Lin Dai ที่อินเทอร์เน็ตมูวีเดตาเบส
พิธีสารญี่ปุ่น-แมนจูกัว 15 กันยายน ค.ศ. 1932
การลงนามพิธีสารญี่ปุ่น-แมนจูกัว
**พิธีสารญี่ปุ่น-แมนจูกัว** (จีน: 日滿議定書; ญี่ปุ่น: 日満議定書) ได้ลงนามในวันที่ 15 กันยายน ค.ศ. 1932 ระหว่าง ญี่ปุ่นและรัฐแมนจูกัวสนธิสัญญายืนยันได้รับการยอมรับโดยญี่ปุ่นของรัฐแมนจูกัว ดังต่อไปนี้ การรุกรานแมนจูเรียในปี 1931 และการสถาปณาของรัฐแมนจูในวันที่ 1 มีนาคม ค.ศ. 1932 เปลี่ยนชื่อเมืองฉางชุนเดิมเปลี่ยนชื่อใหม่เป็น "ซิงกิง" และยกระดับให้ซิงกิงเป็นเมืองหลวงของรัฐแมนจูกัว สนธิสัญญาที่กำหนดไว้นอกจากนี้ยังมีข้อตกลงร่วมกันป้องกันให้กองทัพญี่ปุ่นสามารถสร้างฐานทัพในแมนจูกัว จึงมีประสิทธิภาพและครอบครองประเทศ .
ด้านญี่ปุ่น พิธีสารลงนามโดย โนบูโยชิ มูโตะและในด้านแมนจูเรียโดย เจิ้ง เสี่ยวซู่

อ้างอิง
-------

1. ↑  "The protocol specified a mutual defence arrangement between Japan and Manchukuo and an unconditional stationing of Japanese troops, thereby justifying Japan's occupation of Manchuria and Japan's expanding aggression." in *Continent, coast, ocean: dynamics of regionalism in Eastern Asia* by Universiti Kebangsaan Malaysia. Institut Alam dan Tamadun Melayu,Institute of Southeast Asian Studies p.20
**จักรวาล** เป็นสตูดิโออัลบั้มเดี่ยวของเทียรี่ เมฆวัฒนา นับเป็นสตูดิโออัลบั้มชุดที่ 8 ของเทียรี่ เผยแพร่และจัดจำหน่ายโดย วอร์เนอร์ มิวสิก ไทยแลนด์ ในวันที่ 16 ตุลาคม พ.ศ. 2546

อัลบั้มชุดนี้นับเป็นอัลบั้มที่แปลกแหวกแนวไปจากแนวเดิม ๆ ของเทียรี่ สมาชิกวงคาราบาว จากที่เคยทำเพลงในแนวเพื่อชีวิตผสมกับลูกทุ่ง มาเป็นแบบโปรเกรสซีฟร็อกที่เป็นเพลงบรรเลงทั้งหมด ซึ่งหาได้น้อยมากในศิลปินเพลงชาวไทย

เทียรี่ได้เริ่มทำอัลบั้มชุดนี้มาตั้งแต่ปี พ.ศ. 2536 และทำเก็บเรื่อยมา โดยมิได้นำไปเสนอต่อสังกัดใด ซึ่งเพลงบางเพลง เช่น *สหัสรังสี* ที่หมายถึง ดวงอาทิตย์ ก็ใช้วิธีการเก็บตัวอยู่ในห้องคนเดียว เปิดไฟสีแดง เพื่อให้เข้าถึงความร้อนของดวงอาทิตย์, *หมื่นไมล์ทะเล* หมายถึง มหาสมุทร นั้นก็ได้ทำไว้ตั้งแต่อายุ 23 ปี

อัลบั้มชุดนี้มีผู้นำไปเปรียบเทียบกับ คิทาโร คีตกวีชาวญี่ปุ่นระดับโลก ที่มีผลงานในแนวเดียวกัน และในเพลง *อุกกาบาต* มีชื่อเข้าชิงรางวัลสีสันอะวอร์ดส์สาขาเพลงบรรเลงยอดเยี่ยมอีกด้วย (แต่รางวัลนี้ตกเป็นของ *Traffic* ของธนภัทร มัธยมจันทร์)

คำโปรย
------

จักรวาล **ยิ่งใหญ่** ไพศาล

มนุษย์นั้น **ยิ่งใหญ่** จริงหรือ

รายชื่อเพลง
-----------

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "จักรวาล" | เทียรี่ เมฆวัฒนา | 5.33 |
| 2. | "อุกกาบาต" | เทียรี่ เมฆวัฒนา | 3.56 |
| 3. | "อวกาศ" | เทียรี่ เมฆวัฒนา | 4.29 |
| 4. | "หมื่นไมล์ทะเล" | เทียรี่ เมฆวัฒนา | 5.13 |
| 5. | "พิภพ" | เทียรี่ เมฆวัฒนา | 3.54 |
| 6. | "ทะเลสีทอง" | เทียรี่ เมฆวัฒนา | 5.31 |
| 7. | "สหัสรังสี" | เทียรี่ เมฆวัฒนา | 4.26 |
| 8. | "ไกรวี" | เทียรี่ เมฆวัฒนา | 5.25 |

เครดิต
------

กีตาร์: เทียรี่ เมฆวัฒนา, สร่างศัลย์ เรืองศรี

คีย์บอร์ด: วันชัย ปิ่นทอง, สมพล วัฒนมงคล, ฮานส์ เวอร์มูเลน

เบส: ชานนท์ คงทอง

กลอง: สนอง โสตถิลักษณ์

มิกซ์ ดาวน์: สนอง โสตถิลักษณ์, กีรติ พรหมสาขา ณ สกลนคร

แต่ง, เรียบเรียง, โปรดิวซ์: เทียรี่ เมฆวัฒนา

บันทึกเสียง: เซ็นเตอร์ สเตจ, เจสซี่&เจน สตูดิโอ

ถ่ายภาพ: ชัยชนะ สิมะเสถียร

อาร์ต ไดเร็คเตอร์ & คัฟเวอร์ ดีไซน์: วริศ ษัฏเสน

อ้างอิง
-------

1. ↑  "จักรวาล" โลกของ "เทียรี่" จากผู้จัดการออนไลน์
2. ↑  "ผลรางวัลสีสันอะวอร์ดส์". คลังข้อมูลเก่าเก็บจากแหล่งเดิมเมื่อ 2011-08-25. สืบค้นเมื่อ 2012-02-18.
3. ↑  ปกอัลบั้ม *จักรวาล*

แหล่งข้อมูลอื่น
---------------

* *จักรวาล*
* *อุกกาบาต*
**พรรคประชาธิปไตยรัฐสภา** (Parliamentary Democracy Party) เป็นพรรคการเมืองในพม่าก่อตั้งเมื่อเดือนสิงหาคม พ.ศ. 2512 ก่อตั้งโดยอดีตนายกรัฐมนตรี อู นุ

อู นุได้ลี้ภัยมายังประเทศไทยและมาทำงานกับบรรณาธิการหนังสือพิมพ์ เอ็ดเวิร์ด ลอว์ โยน และได้จัดตั้งพรรคการเมืองขึ้น กองกำลังติดอาวุธของพรรคคือกองทัพปลดปล่อยรักชาติ ปฏิบัติการตามแนวชายแดนไทย-พม่า ใน พ.ศ. 2513 โดยการสนับสนุนของสหรัฐได้พยายามจัดตั้งแนวร่วมสหชาติกับสหภาพแห่งชาติกะเหรี่ยง พรรคประชาธิปไตยฉิ่น และพรรครัฐมอญใหม่ แต่มีปัญหาทางการเงินและความแตกต่างทางแนวคิดทางการเมืองของแต่ละกลุ่มชาติพันธุ์ หลังจากที่อูนุลาออกจากพรรคและย้ายไปอินเดียใน พ.ศ. 2516 พรรคนี้ได้ล้มเลิกไป

อ้างอิง
-------

1. 1 2  Donald M. Seekins, บ.ก. (2006). "Parliamentary Democracy Party (PDP)". *Historical Dictionary of Burma (Myanmar)*. Scarecrow Press. pp. 353–4. ISBN 978-0-8108-5476-5. สืบค้นเมื่อ 24 November 2012.
2. ↑  Christina Fink (4 May 2001). *Living Silence: Burma under Military Rule*. Zed Books. p. 47. ISBN 978-1-85649-926-2. สืบค้นเมื่อ 24 November 2012.
3. ↑  Martin Smith (2007). "Ethnic conflicts in Burma: from separatism to federalism". ใน Andrew Tian Huat Tan (บ.ก.). *A Handbook of Terrorism and Insurgency in Southeast Asia*. Edward Elgar Publishing. p. 307. ISBN 978-1-84542-543-2. สืบค้นเมื่อ 24 November 2012.
**ว่านสามพันตึง** หรือ **ว่านพระฉิม** หรือ **มันขมิ้น** ชื่อวิทยาศาสตร์: *Dioscorea bulbifera* บางท้องที่เรียก มันเหน็บ มันอีโม้ เป็นพืชในวงศ์กลอย ภาษาสันสกฤตเรียกว่า **Varahi** ภาษามลยาฬัมเรียก **Kaachil** และภาษามราฐีเรียก **Dukkar Kand** เป็นพืชพื้นเมืองในแอฟริกาและเอเชีย เป็นพืชรุกรานในฟลอริดา เป็นไม้เลื้อย ดอกแยกเพศแยกต้น มีทั้งหัวบนดินและใต้ดิน หัวใต้ดินแข็ง อยู่ได้นาน และมีการสะสมของลิกนิน หัวเกิดบริเวณผิวดิน รูปกลมหรือเหมือนลูกแพร์ มีขนปกคลุม หัวบนดินออกตามกิ่ง กลมหรือเป็นรูปไต เปลือกเรียบสีน้ำตาล เนื้อสีเหลืองอ่อน ใช้ลำต้นเลื้อยพัน เหนียว ใบเดี่ยวรูปหัวใจ ส่วนลำต้นไม่มีขน ไม่มีปีกและหนาม เลื้อยพันไปทางซ้าย ผิวใบด้านบนเป็นมัน เป็นถุงเล็กน้อยระหว่างเส้นใบ มีนวลสีน้ำเงิน หัวขนาดเล็กมีปุ่มปม หัวขนาดใหญ่ผิวเรียบ หรือเป็นเหลี่ยม เนื้อของหัวสีเหลืองอ่อนหรือเหลือบม่วง ทำปฏิกิริยากับอากาศได้เป็นสีส้ม เป็นเมือกมาก ช่อดอกตัวผู้ห้อยลง สีเขียวแกมชมพูหรือขาว ช่อดอกตัวเมียห้อยลง ผลยาวรี มีปีก สีน้ำตาลเป็นมัน เมล็ดมีปีก 

ลำต้น

สายพันธุ์
---------

ว่านสามพันตึง แบ่งย่อยเป็น 4 สายพันธุ์

* variety *bulbifera* ไม้ป่า หัวและหัวย่อยมีกลิ่นเหม็นฉุน ใบรูปหัวใจสั้น พบทั่วไป

* variety *heterophylla* เหมือน *bulbifera* แต่ใบรูปหัวใจยาวกว่า พบในมาเลเซีย

* variety *suavior* หัวและหัวย่อยมีกลิ่นฉุนน้อย สีเทาดำหรือสีน้ำตาลเป็นปุ่มปม พบในเกาะชวา เกาะมาดูรา เกาะนิวกินี

* variety *sativa*  ตันเล็กกว่าพันธุ์ *suavior* แต่หัวใหญ่ ผิวเรียบ สีเหลืองอ่อน พบในมาเลเซีย สิงคโปร์ เกาะนิวกินี เกาะในมหาสมุทรแปซิฟิก อินเดีย และญี่ปุ่น

การกระจายพันธุ์พบตั้งแต่ชายฝั่งมหาสมุทรแอตแลนติกของแอฟริกา ไปจนถึงหมู่เกาะในมหาสมุทรแปซิฟิก ปลูกทั่วไปในเอเชียตะวันออกเฉียงใต้

การใช้ประโยชน์
--------------

รับประทานได้ทั้งหัวบนดินและใต้ดิน แต่หัวใต้ดินแข็ง ต้องแช่น้ำเพื่อกำจัดสารพิษก่อนจึงนำมาประกอบอาหารได้ ใช้เป็นยาสมุนไพรรักษาโรคท้องร่วงหรือโรคเกี่ยวกับระบบทางเดินอาหาร มีสเตอรอยด์มาก หัวย่อยที่แก่รสชาติไม่ดี พันธุ์ป่ามักมีพิษ ชาวซีมังในมาเลเซียเตรียมแป้งจากว่านสามพันตึงโยขูดหัวเป็นผงละเอียด นวดกับปูนขาว แล้วห่อด้วยใบตอง เผาไฟหรือฝังใต้ดินให้เกิดการหมัก แป้งที่ได้จากการเผาเรียบเกล็บ แป้งที่ได้จากการหมักเรียก โกยี หัวมีวิตามินซีมาก พันธุ์ป่าจะมีสารพิษไดออสโครีนตัวเดียวกับที่พบในกลอย

อ้างอิง
-------

1. ↑  "หัวมันหัวกลอย" (PDF). คลังข้อมูลเก่าเก็บจากแหล่งเดิม (PDF)เมื่อ 2014-09-27. สืบค้นเมื่อ 2013-09-07.
2. ↑  Duke, James A. (1993). *Handbook of Alternative Cash Crops*. CRC Press. ISBN 0-8493-3620-1. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
3. ↑  "Meet the plants: *Dioscorea bulbifera*". *National Tropical Botanical Garden*. คลังข้อมูลเก่าเก็บจากแหล่งเดิมเมื่อ 2012-02-06. สืบค้นเมื่อ 2007-11-17.

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 112 - 119
พิธีตัดริบบิ้น มักใช้กรรไกรขนาดใหญ่
**พิธีเปิด** (อังกฤษ: Opening ceremony, Grand opening) หรือ **พิธีตัดริบบิ้น** (อังกฤษ: Ribbon-cutting ceremony) ถือเป็นการเปิดอย่างเป็นทางการของสถานที่ที่สร้างขึ้นใหม่หรือการเริ่มต้นกิจกรรม พิธีเปิดในกิจกรรมขนาดใหญ่ เช่น การแข่งขันกีฬาโอลิมปิก ฟุตบอลโลก และรักบี้ชิงแชมป์โลก อาจมีผู้เข้าร่วมหลายพันคนและมีผู้ชมทั่วโลก การแข่งขันดังกล่าวมักมี **พิธีปิด** (อังกฤษ: Closing ceremony) เมื่อสิ้นสุดกิจกรรม

 พิธีเปิดสระว่ายน้ำ พ.ศ. 2484
ในกรณีของสถานประกอบการที่จับต้องได้ ก่อนหน้าพิธีเปิดอาจจะมี "การเปิดอย่างไม่เป็นทางการ" (อังกฤษ: Soft opening, Soft launch) ซึ่งสถานประกอบการจะเริ่มดำเนินการโดยมีการประชาสัมพันธ์เพียงเล็กน้อย เพื่อให้มีการทดสอบการปฏิบัติงาน ขั้นตอน และสิ่งอำนวยความสะดวก

ดูเพิ่ม
-------


คอมมอนส์ มีภาพและสื่อเกี่ยวกับ:  
**พิธีเปิด**

* การวางศิลาฤกษ์
* พิธีการโอลิมปิก

อ้างอิง
-------

1. ↑  *Streetwise Meeting and Event Planning*. Grand Openings: Chapter 8. Adams Media. pp. 89–103.
2. ↑  Melissa Locker (3 August 2021). "Everything to Know About the Closing Ceremony for the Tokyo Summer Olympics". *Time*. สืบค้นเมื่อ 31 August 2021.

แหล่งข้อมูลอื่น
---------------

* การวางแผนตัดริบบิ้นหรือพิธีวางศิลาฤกษ์
**เอ็มทีวียุโรปมิวสิกอะวอดส์ 2011** (อังกฤษ: 2011 MTV Europe Music Awards) จัดขึ้นที่เมืองเบลฟัสต์ ตอนเหนือของประเทศไอร์แลนด์ ในวันอาทิตย์ที่ 6 พฤศจิกายน ค.ศ. 2011 ที่โอดิสซีอะรีนา ในบริเวณไททานิกควอเตอร์และดำเนินรายการโดยเซลีนา โกเมซ มีเวทีแสดงสดเพิ่มเติมสำหรับงานประกาศรางวัล เช่นที่อัลสเตอร์ฮอลล์ และเบลฟัสต์ซิตีฮอลล์

ในวันที่ 19 กันยายน ค.ศ. 2011 เอ็มทีวีเน็ตเวิกส์อินเตอร์เนชันแนล ประกาศชื่อผู้เข้าชิงรางวัล เลดี้ กาก้าเข้าชิง 6 รางวัลในหมวดหมู่หลัก ๆ เคที เพร์รี และบรูโน มาร์ส เข้าชิง 5 รางวัล และบริตนีย์ สเปียส์ เทอร์ตีเซคันส์ทูมาส์ และอะเดล เข้าชิงคนละ 3 รางวัล เลดี้ กาก้าเป็นผู้ชนะรางวัลมากที่สุดถึง 4 รางวัล ผู้ชนะรางวัลคนอื่นได้แก่ เทอร์ตีเซคันส์ทูมาส์ บรูโน มาร์ส และจัสติน บีเบอร์ ได้รับคนละ 2 รางวัล

ระหว่างรายการ เซลีนา โกเมซกล่าวว่า เอ็มทีวีได้รับคะแนนโหวต 154 ล้านคะแนนทั่วโลก ควีนได้รับรางวัลโกลบอลไอคอนจากเคที เพร์รี และแสดงปิดงาน โดยแอดัม แลมเบิร์ตแสดงเพลง "เดอะโชว์มัสต์โกออน" "วีวิลร็อกยู" และ "วีอาร์เดอะแชมเปียนส์"

อ้างอิง
-------

1. ↑  "The 2011 MTV EMAs Are Coming To…Belfast!". MTV. คลังข้อมูลเก่าเก็บจากแหล่งเดิมเมื่อ 2011-07-27. สืบค้นเมื่อ 2015-12-28.
2. ↑  "The 2011 MTV EMA Host Is…Selena Gomez!". MTV Networks Europe. 2011-09-26. คลังข้อมูลเก่าเก็บจากแหล่งเดิมเมื่อ 2012-04-02. สืบค้นเมื่อ 2011-09-29.
3. ↑  "Lady Gaga wins four prizes at MTV Europe awards". *Guardian*. 7 November 2011. สืบค้นเมื่อ 7 November 2011.
4. ↑  "Lady Gaga dominates MTV Europe Music Awards in Belfast". *BBC News*. 7 November 2011. สืบค้นเมื่อ 7 November 2011.
5. ↑  "MTV Europe Music Awards 2011: as it happened". *Daily Telegraph*. 7 November 2011. สืบค้นเมื่อ 7 November 2011.
6. ↑  "Lady Gaga goes to the moon and back as she scoops best female at the MTV Europe Music Awards". *Daily Mail*. 7 November 2011. สืบค้นเมื่อ 7 November 2011.
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-11-10. สืบค้นเมื่อ 2015-12-28.
8. ↑  Katy and Adam Honour Queen เก็บถาวร 2012-09-12 ที่ เวย์แบ็กแมชชีน MTV. Retrieved 19 April 2011
**เอ็มจีเอ็มที** (อังกฤษ: MGMT) เป็นวงดนตรีอเมริกันจากบรู๊กลิน นิวยอร์ก ประกอบด้วยสมาชิกคือ เบน โกลด์เวสเซอร์ และแอนดรูว์ แวนไวน์การ์เดน ก่อตั้งวงที่มหาวิทยาลัยเวสเลียน และเดิมอยู่กับสังกัดแคนโทราเรเคิดส์ พวกเขาเซ็นสัญญากับค่ายโคลัมเบียเรคเคิร์ดส์/เรดอิงก์/โซนี ในปี 2006

เมื่อวันที่ 5 ตุลาคม ค.ศ. 2007 เว็บไซต์ *Spin.com* ยกให้เอ็มจีเอ็มที เป็น "ศิลปินแห่งวัน" เมื่อวันที่ 14 พฤศจิกายน ค.ศ. 2007 นิตยสารโรลลิงสโตนให้พวกเขาติดท็อป 10 ใน "ศิลปินที่น่าจับตามอง" ในปี 2008 วงยังติดอันดับ 9 ในการจัด 10 อันดับของดนตรีแห่งปี 2008 ของบีบีซี พวกเขายังติดในรายชื่อที่ยอดเยี่ยมที่สุดแห่งปี 2008 ในรายชื่อศิลปินหน้าใหม่ที่ถูกเล่นบ่อยที่สุดในปี 2008 ของ *Last.fm*

อัลบั้มแรกของพวกเขาที่ชื่อชุด *Oracular Spectacular* เปิดตัวในอันดับ 12 ของยูเคอัลบั้มชาร์ต และติดอันดับ 6 บนออสเตรเลียนแอเรียชาร์ต และติดอันดับ 1 บนบิลบอร์ดท็อปฮิตซีกเกอร์สชาร์ต และยังติดอันดับ 18 ของอัลบั้มที่ยอดเยี่ยมที่สุดในทศวรรษของนิตยสารโรลลิงสโตน และยังได้ขนานนามว่าเป็นอัลบั้มที่ดีที่สุดในปี 2008 ของเอ็นเอ็มอี พวกเขายังมีเพลงติดในทริปเปิลเจฮอตเทสต์ 100 ของออสเตรเลียในปี 2008 อย่าง "Electric Feel" ที่อันดับ 2 "Kids" ที่อันดับ 5 และ "Time to Pretend" ที่อันดับ 18

เอ็มจีเอ็มทียังได้รับการเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และเพลง "Kids" ได้รับการเสนอชื่อเข้าชิงในสาขาเพลงป็อปยอดเยี่ยมโดยคู่ดูโอหรือกลุ่ม ถือว่าได้รับการเสนอชื่อเข้าชิงรางวัลแกรมมี่ครั้งแรกของวง และในปี 2009 รีมิกซ์โดยจัสทิซของเพลง "Electric Feel" ได้รับรางวัลแกรมมี่สาขาเพลงริมิกซ์ยอดเยี่ยม ที่ไม่ใช่เพลงคลาสสิก

อัลบั้มต่อมาของวง *Congratulations* ออกขายวันที่ 13 เมษายน ค.ศ. 2010 แต่อัลบั้มหลุดออกมาทางเว็บเมื่อวันที่ 19 มีนาคม ด้วยเหตุนี้วงจึงนำเพลงทั้งหมดให้ฟังในรูปแบบสตรีมทางเว็บไซต์อย่างเป็นทางการของวง

ผลงาน
-----

### อัลบั้ม

* *Oracular Spectacular* (2007)
* *Congratulations* (2010)
* *MGMT* (2013)
* *Little Dark Age* (2018)

อ้างอิง
-------

1. ↑  "Psychedelic Rock". 2010-03-24. คลังข้อมูลเก่าเก็บจาก= *%5b%5bToro%5d%5d* แหล่งเดิมเมื่อ 2011-12-27. สืบค้นเมื่อ 2010-03-24. `{{cite web}}`: ตรวจสอบค่า `|url=` (help)
2. ↑  = *%5b%5bToro%5d%5d* "Neo-Psychedelic". 2010-03-24. สืบค้นเมื่อ 2010-03-24. `{{cite web}}`: ตรวจสอบค่า `|url=` (help)
3. ↑  "Once and for All: How Do You Pronounce MGMT?". New York Magazine. สืบค้นเมื่อ 2009-02-25.
4. ↑  D'Amato, Anthony M. "Artist of the Day: MGMT". *Spin.com*. คลังข้อมูลเก่าเก็บจากแหล่งเดิมเมื่อ 2008-07-09. สืบค้นเมื่อ 2007-10-05.
5. ↑  O'Donnell, Kevin. "Artist to Watch: MGMT". Rolling Stone. คลังข้อมูลเก่าเก็บจากแหล่งเดิมเมื่อ 2013-04-07. สืบค้นเมื่อ 2007-11-14.
6. ↑  "Record of the Week". *BBC Radio*. 2008-01-04. สืบค้นเมื่อ 2008-03-24.
7. ↑  "Last.fm Best of 2008". Last.fm. 2008-12-14. คลังข้อมูลเก่าเก็บจากแหล่งเดิมเมื่อ 2016-03-09. สืบค้นเมื่อ 2008-12-14.
8. ↑  "Top Heatseekers – *Oracular Spectacular*". *billboard.com*. สืบค้นเมื่อ 2008-05-30.
9. ↑  New Musical Express, December 8, 2008 edition.
10. ↑  "Sex on Fire tops triple j's hottest 100". *Online News*. Australian Broadcasting Corporation. 2009-01-26.
11. ↑  . `{{cite news}}`: `|title=` ไม่มีหรือว่างเปล่า (help)
12. ↑  {{ The 51st Annual Grammy Awards Winners List]}}
13. ↑  "Did it leak? - Music Album Leak Release Source - CD Advance". Leaks All Day. สืบค้นเมื่อ 2010-04-02.
วิกิพจนานุกรม มีความหมายของคำว่า ***cubic metre***

**ลูกบาศก์เมตร** (อังกฤษ: cubic metre (ในเครือจักรภพอังกฤษและแบบสะกดของสำนักงานชั่งตวงวัดระหว่างประเทศ) หรือ cubic meter (ในอังกฤษแบบอเมริกัน)) เป็นหน่วยฐานเอสไอของปริมาตรที่มีสัญลักษณ์ระบบหน่วยวัดระหว่างประเทศเป็น **m3** เทียบได้กับลูกบาศก์ที่มีความกว้าง 1 เมตร ยาว 1 เมตร สูง 1 เมตร ตัวย่อของหน่วยวัดคือ ม³ (m³) หรือ ลบ.ม.

การแปลง
-------

|  |  |
| --- | --- |
| 1 ลูกบาศ์กเมตร | = 1000 ลิตร (แน่นอน) |
| ≈ 35.3 ลูกบาศก์ฟุต |
| ≈ 1.31 ลูกบาศก์ยาร์ด |
| ≈ 6.29 บาร์เรลน้ำมัน |
| ≈ 220 แกลลอนแบบอิมพีเรียล |
| ≈ 264 แกลลอนของเหลวสหรัฐ |

ในยูนิโคดมีสัญลักษณ์ลูกบาศก์เมตรเป็น U+33A5 ㎥ square m cubed ❰ ㎥ ❱.

พหุคูณและพหุคูณย่อย
-------------------

### พหุคูณ

ลูกบาศก์เดคาเมตร
ปริมาตรของลูกบาศก์ที่ยาวด้านละหนึ่งเดคาเมตร (10 ม.)
เท่ากับเมกะลิตร
1 dam3 = 1000 m3 = 1 ML
ลูกบาศก์เฮกโตเมตร
ปริมาตรของลูกบาศก์ที่ยาวด้านละหนึ่งเฮกโตเมตร (100 ม.)
เท่ากับกิกะลิตร
ในวิศวกรรมโยธามักย่อเป็นล้านลูกบาศก์เมตร (MCM; million cubic metres)
1 hm3 = 1000000 m3 = 1 GL
ลูกบาศก์กิโลเมตร
ปริมาตรของลูกบาศก์ที่ยาวด้านละหนึ่งกิโลเมตร (1000 ม.)
เท่ากับเทระลิตร
1 km3 = 1000000000 m3 = 1 TL (810713.19 เอเคอร์-ฟุต; 0.239913 ลูกบาศก์ไมล์)
### พหุคูณย่อย

ลูกบาศก์เดซิเมตร
ปริมาตรของลูกบาศก์ที่ยาวด้านละหนึ่งเดซิเมตร (0.1 ม.)
เท่ากับลิตร
1 dm3 = 0.001 m3 = 1 L
ลูกบาศก์เซนติเมตร
ปริมาตรของลูกบาศก์ที่ยาวด้านละหนึ่งเซนติเมตร (0.01 ม.)
เท่ากับมิลลิลิตร
1 cm3 = 0.000001 m3 = 10−6 m3 = 1 mL
ลูกบาศก์มิลลิเมตร
ปริมาตรของลูกบาศก์ที่ยาวด้านละหนึ่งมิลลิเมตร (0.001 ม.)
เท่ากับไมโครลิตร
1 mm3 = 0.000000001 m3 = 10−9 m3 = 1 µL

อ้างอิง
-------

1. 1 2  Bureau International de Poids et Mesures. "Derived units expressed in terms of base units เก็บถาวร 2012-07-16 ที่ เวย์แบ็กแมชชีน". 2014. Accessed 7 August 2014.
2. ↑  From 1901 to 1964 the litre was defined as the volume of one kilogram of pure water at 4°C and 760 millimetres of mercury pressure. During this time, a litre was about 1.000028 dm3. In 1964 the original definition was reverted to.
3. ↑  "Archived copy". คลังข้อมูลเก่าเก็บจากแหล่งเดิมเมื่อ 2009-10-01. สืบค้นเมื่อ 2010-03-05.`{{cite web}}`: CS1 maint: archived copy as title (ลิงก์)
4. ↑  Unicode Consortium (2019). "The Unicode Standard 12.0 – CJK Compatibility ❰ Range: 3300—33FF ❱" (PDF). *Unicode.org*. สืบค้นเมื่อ May 24, 2019.
5. ↑  ลูกบาศก์เซนติเมตรเป็นหน่วยฐานปริมาตรของหน่วยมาตราซีจีเอส อักษรย่อ "cc"/"㏄" และ "ccm" ในภาษาพูดนั้น ไม่ใช่หน่วยเอสไอ แต่พบได้ทั่วไปในบางเรื่อง เช่นการทำอาหาร, การกระจัดของเครื่องยนต์ และยา
**ลูกอมีร์** (บอสเนีย: *Lukomir, Лукомир*) เป็นหมู่บ้านในเทศบาลกอญิตส์ในประเทศบอสเนียและเฮอร์เซโกวีนา หมู่บ้านประกอบด้วยหมู่บ้านดอญีลูกอมีร์ (Donji Lukomir; ลูกอมีร์ล่าง) และกอร์ญีลูกอมีร์ (Gornji Lukomir; ลูกอมีร์บน) โดยกอร์ญีลูกอมีร์เป็นหมู่บ้านที่ตั้งอยู่สูงที่สุดและห่างไกลที่สุดในประเทศบอสเนียและเฮอร์เซโกวีนา

ลูกอมีร์ตั้งอยู่ที่ความสูง 1,495 เมตรจากระดับน้ำทะเล ในภูเขาบิเยลาชนิตซา สเตชักสมัยศตวรรษที่ 14–15 บ่งชี้ว่ามีผู้อยู่อาศัยที่หมู่บ้านนี้เป็นเวลาหลายร้อยปีแล้ว บ้านเรือนสร้างด้วยหินและหลังทำจากไม้ ใกล้กันกับหมู่บ้านเป็นที่ตั้งของหุบผาชันรากิตนิตซาซึ่งตำนานท้องถิ่นเล่าว่าเป็นที่กำเนิดของมังกร

อ้างอิง
-------

1. ↑  Bangs, Richard (16 September 2009). "Bosnia: a model for the planet". *MSNBC*.
2. ↑  Huseinović, Samir (24 August 2008). "Turizam ni na nebu ni na zemlji". *Deutsche Welle* (ภาษาเซอร์โบ-โครเอเชีย).
3. ↑  Šolić, Tomislav. "Posljednja planinska sela Bjelašnice" (ภาษาเซอร์โบ-โครเอเชีย). National Geographic. คลังข้อมูลเก่าเก็บจากแหล่งเดิมเมื่อ 2007-06-10. สืบค้นเมื่อ 2012-09-02.

คอมมอนส์ มีภาพและสื่อเกี่ยวกับ:  
**ลูกอมีร์**

พิกัดภูมิศาสตร์: 43°38′N 18°11′E﻿ / ﻿43.633°N 18.183°E﻿ / 43.633; 18.183
**เควิน เจมส์ เฮกเตอร์** (อักษรโรมัน: *Kevin James Hector*; เกิด 2 พฤศจิกายน ค.ศ. 1944 ที่ ลีดส์) อดีตนักฟุตบอลชาว อังกฤษ ที่ทำประตูได้ทั้งสิ้น 268 ประตูจากทั้งหมด 668 นัดจากการลงเล่นให้กับ แบรดฟอร์ด (พาร์ก อเวนิว) และ ดาร์บีเคาน์ตี โดยสถิติการลงเล่นกว่า 400 นัดของเขาสำหรับดาร์บีเคาน์ตีนับเป็นสถิติของสโมสรที่ยังคงอยู่จนถึงทุกวันนี้และเขาลงเล่น 2 นัดในนาม ทีมชาติอังกฤษ

อาชีพ
-----

หลังจากประสบความสำเร็จกับสโมสรเล็ก ๆ ในลีกระดับล่างอย่าง แบรดฟอร์ด พาร์ก อเวนิว ทิม วอร์ด ผู้จัดการทีม ดาร์บีเคาน์ตี ในขณะนั้นได้เซ็นสัญญากับเขาใน ค.ศ. 1966 ซึ่งเขาเป็นผู้เล่นที่เป็นกุญแจในความสำเร็จภายใต้การคุมทีมของ ไบรอัน คลัฟ และ เดฟ แม็คเคย์ ในไม่กี่ฤดูกาลถัดมาโดยเขาจับคู่กับ จอห์น โอแฮร์ ซึ่งเฮกเตอร์ลงเล่นให้กับ **เดอะแรมส์** (ฉายาของทีมดาร์บีเคาน์ตี) ทั้งสิ้น 12 ปีโดยพวกเขาสามารถคว้าแชมป์ ฟุตบอลลีกดิวิชัน 1 (เดิม) ได้ถึง 2 สมัย (สมัยแรกใน ค.ศ. 1972 ภายใต้คลัฟและสมัยที่ 2 ใน ค.ศ. 1975 ภายใต้แม็คเคย์) โดยดาร์บีสามารถคว้าแชมป์ ฟุตบอลลีกดิวิชัน 2 (เดิม) ใน ค.ศ. 1969 ทำให้เลื่อนชั้นขึ้นสู่ดิวิชัน 1 และสามารถเข้าสู่รอบรองชนะเลิศของ ยูโรเปียน คัพ เอฟเอคัพ และ ลีกคัพ

เขาย้ายออกจากทีมดาร์บีไปใน ค.ศ. 1978 และกลับมาร่วมทีมแกะเขาเหล็กใน ค.ศ. 1980 โดยเขาลงเล่นเป็นสถิติทั้งสิ้น 589 นัดให้กับทีมแกะเขาเหล็กทั้งสองช่วงแบ่งเป็น 486 นัดในลีกก่อนจะประกาศแขวนสตั๊ดใน ค.ศ. 1994

แหล่งข้อมูลอื่น
---------------
**ผู้นำเสียงข้างน้อย** (อังกฤษ: Minority Leader; เขมร: ប្រធានក្រុមភាគតិច *บฺรธานกฺรุมภาคติจ*) หรือ ผู้นำฝ่ายค้าน (อังกฤษ: Leader of the Opposition) คือ หัวหน้าพรรคการเมืองที่ใหญ่ที่สุดในสภาผู้แทนราษฎรกัมพูชา (National Assembly of Cambodia) ซึ่งมิได้ร่วมรัฐบาล ผู้นำเสียงข้างน้อยทำหน้าที่ประสานระหว่างนายกรัฐมนตรีและผู้นำเสียงข้างมาก หัวหน้าพรรคใดจะเป็นผู้นำเสียงข้างน้อย พรรคนั้นต้องมีที่นั่งอย่างน้อย 25% ในสภา

สภารับรองตำแหน่งนี้อย่างเป็นทางการในเดือนพฤศจิกายน ค.ศ. 2014 ทำให้สม รังสี เป็นคนแรกที่ดำรงตำแหน่งดังกล่าวอย่างเป็นทางการ แต่สม รังสี ก็ถือเป็นผู้นำฝ่ายค้านในสภาโดยพฤตินัยอยู่ก่อนแล้ว อย่างไรก็ดี สภายกเลิกตำแหน่งนี้เมื่อวันที่ 31 มกราคม ค.ศ. 2017

ผู้นำเสียงข้างน้อย
------------------

| ลำดับ | ชื่อ | รูป | ดำรงตำแหน่ง | สิ้นสุดตำแหน่ง | พรรคการเมือง | นายกรัฐมนตรี |
| --- | --- | --- | --- | --- | --- | --- |
| 1 | **สม รังสี** |  | 22 มกราคม 2015  | 16 พฤศจิกายน 2015  | พรรคสงเคราะห์ชาติ | สมเด็จอัครมหาเสนาบดีเดโช ฮุน เซน |
| 2 | **เข็ม โสคา** |  | 16 พฤศจิกายน 2015 | 5 ธันวาคม 2016  |
| 5 ธันวาคม 2016 | 31 มกราคม 2017 |

อ้างอิง
-------

1. ↑  "Rainsy to get rank 'equal' to PM". *The Phnom Penh Post*. 29 November 2014. สืบค้นเมื่อ 29 November 2014.
2. ↑  "Opposition Leader Officially Appointed Minority Leader of Assembly". Voice of America. 22 January 2015. สืบค้นเมื่อ 7 December 2016.
3. ↑  Kuch, Naren (31 January 2017). "Culture of Dialogue Faces Official Demise". *The Cambodia Daily*. คลังข้อมูลเก่าเก็บจากแหล่งเดิมเมื่อ 2019-06-02. สืบค้นเมื่อ 31 January 2017.
ตราสัญลักษณ์
สำนักงานเยอรมันแคนเซอร์เอดในบอนน์ ค.ศ. 2011
**เยอรมันแคนเซอร์เอด** (อังกฤษ: German Cancer Aid; เยอรมัน: *Deutsche Krebshilfe*) เป็นองค์กรที่ไม่แสวงหาผลกำไรสำหรับต่อสู้กับโรคมะเร็งในทุกรูปแบบ สถาบันแห่งนี้ก่อตั้ง ณ วันที่ 25 กันยายน ค.ศ. 1974 โดยแพทย์หญิงมิลเดรด เชล (ค.ศ. 1932-1985) เธอเป็นภรรยาของวัลเทอร์ เชล ผู้เป็นประธานสหพันธรัฐแห่งเยอรมนี ค.ศ. 1974-1979

ในฐานะที่เป็น "สตรีหมายเลขหนึ่ง" มิลเดรด เชล ได้ก่อตั้งองค์กรการกุศลด้านมะเร็งที่สำคัญในประเทศเยอรมนี ซึ่งได้กลายเป็นองค์กรชั้นนำในการต่อสู้โรคมะเร็งของทวีปยุโรป จากจุดเริ่มต้น องค์กรที่ได้รับการสนับสนุนโดยผู้บริจาคเอกชน ซึ่งเยอรมันแคนเซอร์เอดยังคงเป็นอิสระจากการเมืองและอุตสาหกรรมยา ตามหลักความเชื่อของมิลเดรด เชล ที่ระบุว่า "เราจะอุทิศเพียงเพื่อที่จะต่อสู้กับโรคมะเร็งเพื่อประโยชน์สุขของทุกคน"

ประธาน, คณะกรรมการผู้บริหาร และสื่อ
-----------------------------------

ผู้ดำรงตำแหน่งประธานขององค์กรตั้งแต่ ค.ศ. 2011 คือฟริทซ์ แพลร์ทเกิน ซึ่งเป็นทั้งนักเขียนและอดีตผู้สื่อข่าวเยอรมันชั้นนำ (อาแอร์เด และเฟเดแอร์) โดยเขาได้รับเลือกให้ดำรงตำแหน่งเป็นระยะเวลาห้าปี แพลร์ทเกินเป็นผู้รับช่วงต่อจากฮารัลด์ ซูร์ เฮาเซน (ผู้รับรางวัลโนเบลสาขาสรีรวิทยาหรือการแพทย์ ค.ศ. 2008) โดยเขาได้ดำรงตำแหน่งประธานเยอรมันแคนเซอร์เอดใน ค.ศ. 2010

ประธานของคณะกรรมการคือฮันส์-เพเทอร์ แคร์เมอร์ (โคโลญ) เขาได้รับการสนับสนุนโดยเพื่อนร่วมงานและผู้เชี่ยวชาญด้านโรคมะเร็งเก้าคน รวมถึงนายแพทย์ออทมาร์ วีสทเลอร์ ส่วนกรรมการผู้จัดการตั้งแต่ทศวรรษที่ผ่านมาคือแกร์ด เนทเทโคเฟน

ผู้ดำรงตำแหน่งหัวหน้าแผนกข้อมูลจนถึงเดือนมีนาคม ค.ศ. 2012 คือแพทย์หญิงเอฟา เอ็ม.คัลบไฮม์ ซึ่งเธอได้อุทิศตนในช่วงสิบปีที่ผ่านมาสำหรับการให้บริการด้านโรคมะเร็งซึ่งสามารถเข้าถึงได้ฟรีอย่างเป็นรูปธรรม โดยผู้รับหน้าที่สืบทอดต่อจากเธอตั้งแต่เดือนเมษายน ค.ศ. 2012 คือผู้อำนวยการขยายงานที่มีชื่อว่าคริสเทียนา โชเพ ซึ่งเป็นผู้เชี่ยวชาญด้านโรคมะเร็งของตัวเธอเอง และมีการประชาสัมพันธ์ขององค์กรที่สนับสนุนความสัมพันธ์ระหว่างเยอรมันข้ามมหาสมุทรแอตแลนติกเพื่อต่อสู้กับโรคมะเร็ง

อ้างอิง
-------

1. ↑  Press release 28 March 2011, Deutsche Krebshilfe Bonn
2. ↑  Press statement, 14 April 2012, German Cancer Aid Bonn

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เยอรมันแคนเซอร์เอด**

* Deutsche Krebshilfe
**ควอดรูเปิล-ดับเบิล** (อังกฤษ: quadruple-double) เป็นศัพท์บาสเกตบอล ใช้เรียกผลงานซึ่งผู้เล่นสามารถทำสี่อย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก (ควอด หมายถึง สี่อย่าง ส่วน ดับเบิ้ล ก็คือ สองหลัก)

ในประวัติศาสตร์ของเอ็นบีเอ มีการทำ ควอดรูเปิล-ดับเบิล ได้เพียงสี่ครั้งเท่านั้น และยังไม่เคยมีใครทำทั้งห้าอย่างได้เลขสองหลักเลยแม้แต่ครั้งเดียว โดยสี่ครั้งนั้นได้แก่:

* เนท เทอร์มอนด์ (Nate Thurmond) เมื่อ 18 ตุลาคม 1974 ทีมชิคาโก บุลส์แข่งกับทีมแอตแลนตา ฮอกส์ ผลงาน 22 แต้ม 14 รีบาวด์ 13 แอสซิสต์ 12 บล็อก
* อัลวิน โรเบิร์ตสัน (Alvin Robertson) เมื่อ 18 กุมภาพันธ์ 1986 ทีมซานแอนโตนิโอ สเปอรส์แข่งกับทีมฟีนิกส์ ซันส์ ผลงาน 20 แต้ม 11 รีบาวด์ 10 แอสซิสต์ 10 สตีล
* ฮาคีม โอลาจูวอน (Hakeem Olajuwon) เมื่อ 29 มีนาคม 1990 ทีมฮิวส์ตัน รอกเก็ตส์แข่งกับทีมมิลวอกี บักส์ ผลงาน 18 แต้ม 16 รีบาวด์ 10 แอสซิสต์ 11 บล็อก
* เดวิด รอบินสัน (David Robinson) เมื่อ 17 กุมภาพันธ์ 1994 ทีมซานแอนโตนิโอ สเปอรส์แข่งกับทีมดีทรอยต์ พิสตันส์ ผลงาน 35 แต้ม 10 รีบาวด์ 10 แอสซิสต์ 10 บล็อก

เอ็นบีเอเพิ่งเริ่มจดบันทึกสถิติ สตีล และ บล็อก ในฤดูกาล 1973-74 ดังนั้นผลงาน ควอดรูเปิล-ดับเบิล จึงปรากฏให้นับแต่นั้นมา บางคนเชื่อว่าผู้เล่นยิ่งใหญ่ในอดีต เช่น บิล รัสเซล และ วิลท์ แชมเบอร์เลน ผู้ที่มีความสามารถรอบตัวที่สุดก่อนหน้านั้นอาจทำ ควอดรูเปิล-ดับเบิล มาก่อน เนื่องจากทั้งคู่มีความสามารถในการบล็อกลูกและขโมยลูกได้ดี แต่ว่าเกมส่วนใหญ่ในสมัยนั้นไม่มีการบันทึกเป็นวิดีโอ เรื่องนี้จึงเป็นแค่การคาดเดา

ดูเพิ่ม
-------

* ดับเบิล-ดับเบิล
* ทริปเปิล-ดับเบิล
จากซ้ายไปขวา: กอร์ดอน มัวร์, เชลดอน โรเบิตส์, ยูจีน ไคลเนอร์, โรเบิร์ต นอยซ์, วิคเตอร์ กรินิช, จูเลียส แบลงค์, จีน เออร์นี และเจย์ ลาสต์ (1960)
**ผู้ทรยศทั้งแปด** (อังกฤษ: Traitorous eight) เป็นกลุ่มคนแปดคนที่ออกจากห้องปฏิบัติการเซมิคอนดักเตอร์ของชอกลีย์ในปี 1957 เพื่อสร้างแฟร์ไชลด์เซมิคอนดักเตอร์ วิลเลียม ชอกลีย์ได้คัดเลือกคนในกลุ่มผู้สำเร็จการศึกษาระดับปริญญาเอกรุ่นใหม่ในปี 1956 โดยมีเป้าหมายเพื่อพัฒนาและผลิตอุปกรณ์เซมิคอนดักเตอร์แบบใหม่ ถึงแม้ว่าชอกลีย์ได้รับรางวัลโนเบลสาขาฟิสิกส์และเป็นนักวิจัยและครูที่มีประสบการณ์มาก การจัดการกลุ่มของเขาเป็นแบบเผด็จการและไม่เป็นที่นิยมนัก ซึ่งความรู้สึกนี้เพิ่มขึ้นเนื่องจากการมุ่งเน้นการวิจัยของชอกลีย์ที่ไม่ได้พิสูจน์ให้เห็นผล หลังจากความต้องการให้หาคนแทนชอกลีย์ถูกปฏิเสธ ทั้งแปดคนจึงออกจากการจัดตั้งบริษัทของตนเอง

ชอกลีย์อธิบายว่าการออกไปเป็นการ "ทรยศ" แปดคนที่ออกจากห้องปฏิบัติการได้แก่ จูเลียส แบลงค์, วิคเตอร์ กรินิช, จีน เออร์นี, ยูจีน ไคลเนอร์, เจย์ ลาสต์, กอร์ดอน มัวร์, โรเบิร์ต นอยซ์ และเชลดอน โรเบิตส์ ในเดือนสิงหาคม 1957 พวกเขาบรรลุข้อตกลงกับเชอร์แมน แฟร์ไชลด์ และในวันที่ 18 กันยายน 1957 พวกเขาได้ก่อตั้งบริษัทแฟร์ไชลด์เซมิคอนดักเตอร์ แฟร์ไชลด์เซมิคอนดักเตอร์ที่เพิ่งก่อตั้งขึ้นในไม่ช้าก็ได้เติบโตขึ้นเป็นผู้นำในอุตสาหกรรมเซมิคอนดักเตอร์ ในปี 1960 บริษัทได้กลายเป็นจุดสำคัญของซิลิคอนแวลลีย์ และมีส่วนร่วมโดยตรงหรือโดยอ้อมในการสร้างบริษัทหลายสิบแห่งซึ่งรวมถึงอินเทลและเอเอ็มดี

อ้างอิง
-------

1. ↑  "Fairchild's Offspring" (PDF). BusinessWeek. 1997-12-25. คลังข้อมูลเก่าเก็บจากแหล่งเดิม (PDF)เมื่อ 2013-07-21. สืบค้นเมื่อ 2012-02-28.
คฤหาสน์ฮอลตันเป็นหนึ่งในคฤหาสน์และปราสาทหลายสิบหลังของตระกูลรอธส์ไชลด์ ตระกูลผู้ดีเก่าที่ร่ำรวยมากที่สุดในโลก
**ผู้ดีเก่า** (อังกฤษ: old money) เป็นชนชั้นทางสังคมที่จัดอยู่ในประเภทชนชั้นสูง หมายถึงกลุ่มบุคคลที่ร่ำรวยจากการสืบทอดมรดกของตระกูล หรืออาจหมายถึงชนชั้นปกครองที่สูญเสียอำนาจปกครองเหลือเพียงแต่ทรัพย์สมบัติเท่านั้น เช่นขุนนางสยามจำนวนมากได้สูญเสียอำนาจไปหลังการปฏิวัติสยาม จากชนชั้นขุนนางก็จะกลายเป็นชนชั้นผู้ดีเก่า ในศตวรรษที่ 20 ได้เกิดชนชั้นผู้ดีเก่าขึ้นจำนวนมากจากการเปลี่ยนแปลงการเมืองการปกครองไปสู่ระบอบเสรีนิยม ผู้ดีเก่าที่มีธุรกิจส่วนตัวหรือสามารถบริหารสินทรัพย์ให้เกิดรายได้อาจสามารถรักษาสถานะและหน้าตาทางสังคมและส่งต่อความมั่งคั่งได้ยันรุ่นลูกรุ่นหลาน ขณะเดียวกัน ผู้ดีเก่าจำนวนไม่น้อยที่เมื่อหมดอำนาจแล้วจำเป็นต้องขายสมบัตินำเงินมาใช้จ่าย พวกผู้ดีเก่าส่วนมากมักจะติดวิถีชีวิตฟุ่มเฟือย ทำให้สมบัติลดลงเรื่อย ๆ ท้ายที่สุดรุ่นลูกรุ่นหลานอาจเกิดมาเป็นชนชั้นกลาง หรือแย่ที่สุดเป็นกรรมกร เป็นการสืบทอดชนชั้นที่ตกจากชนชั้นเดิม

อ้างอิง
-------

1. ↑  "Old Money" The American Heritage Dictionary of the English Language, Fourth Edition. Houghton Mifflin Company, 2004. 5 Nov. 2008. Dictionary.com

| * ด
* ค
* ก
ชนชั้นและสถานะทางสังคม |
| --- |
| แบ่งตามประเภท | 

|  |  |
| --- | --- |
| สร้างสรรค์ | 
* โบฮีเมียนิยม
* บารอนโจร
* เจ้าสัว

 |
| ชั้นกลาง | 
* ชนชั้นกลางขั้นล่าง
* ชนชั้นกลางขั้นบน
* กระฎุมพี
* แพศย์

 |
| กรรมกร | 
* กรรมกรยาจก
* ชนกรรมาชีพ
* ศูทร
* ลุมเพนโปรเลแทเรียท

 |
| นักรบ | 
* ฮารี
* คชาตริยา
* ยาดัฟ
* นายาร์
* ฮาชาชิน
* อัศวิน
* วรรณียา
* ซามูไร
* ควาอู
* โอเซลอตล์
* สปาร์ตัน

 |
| ชั้นต่ำ | 
* คนไร้วรรณะ
* คนนอกกฎหมาย
* กสิกร / ข้ารับใช้
* รายาห์
* ทาส
* จัณฑาล
* ทลิต

 |
| ชั้นสูง | 
* ผู้ดี
* สุภาพชน
* ขุนนาง
* ผู้ดีเก่า

 |
| ปกครอง | 
* อภิชน
* เจ้า
* กษัตริย์

 |
| ปัญญาชน | 
* ภูมิกรรมกร
* พราหมณ์

 |

 |
**หลิว เช่า** (จีน: 劉劭; อังกฤษ: Liu Shao – 27 พฤษภาคม 453) เป็นจักรพรรดิองค์ที่ 4 แห่งราชวงศ์หลิวซ่งของจีน ทรงครองราชย์ในช่วงระยะเวลาสั้น ๆ ในรัชสมัยจักรพรรดิหลิวซ่งเหวิน หลิว เช่าเป็นรัชทายาท แต่หลังจากพระองค์ได้ข่าวว่าพระบิดากำลังจะปลดพระองค์ พระองค์จึงก่อการปฏิบัติและลอบสังหารพระบิดาของพระองค์เอง ก่อนจะเข้ายึดบัลลังก์ ในท้ายสุดพระอนุชาของพระองค์ (เจ้าชายแห่งอู่หลิง) ได้สังหารพระองค์เสีย แล้วจึงขึ้นครองราชย์เป็นจักรพรรดิหลิวซ่งเสี้ยวอู่

พระราชประวัติ
-------------

หลิว เช่า ประสูติในปี ค.ศ. 426 เมื่อจักรพรรดิหลิวซ่งเหวิน (หลิวอี้หลง – พระบิดา) เป็นจักรพรรดิของหลิวซ่งแล้ว ไม่มีระบุในประวัติศาสตร์ว่าหลิว เช่า ประสูติวันใด ว่าพระองค์เกิดแต่พระมารดาจักรพรรดินีหยวนชี่กุ้ย (ภรรยาของหลิวอี้หลง) ขณะน้นหลิว อี้หลงดำรงตำแหน่งเป็นอ๋องแห่งอี้ตู ในรัชสมัยของจักรพรรดิหลิวซ่งเฉ่า

พงศาวดารระบุว่า ตอนที่พระองค์พระราชสมภพ จักรพรรดินีหยวนมองไปที่พระองค์แล้วกล่าวว่า "รูปลักษณ์ของเด็กคนนี้ผิดปกติ และเขาจะทำลายแผ่นดินอย่างแน่นอน ฉันจะไม่เลี้ยงเขา" จากนั้นพระนางต้องการที่จะฆ่าลูก แต่เมื่อจักรพรรดิเหวินได้ยินดังนั้น พระองค์จึงทรงวิ่งไปที่ห้องนอนของพระนางและช่วยหลิว เช่าไว้ (นักประวัติศาสตร์สมัยใหม่ ปัว หยาง สงสัยเรื่องนี้ และเชื่อว่าเรื่องราวนี้ถูกประดิษฐ์ขึ้นหลังจากที่หลิวเช่าปฏิวัติแล้ว)

อ้างอิง
-------


| ก่อนหน้า |  | หลิว เช่า |  | ถัดไป |
| --- | --- | --- | --- | --- |
| **จักรพรรดิหลิวซ่งเหวิน** |  | **พระมหากษัตริย์จีน** (ค.ศ. 453) |  | **จักรพรรดิหลิวซ่งเสี้ยวอู่** |
**ผู้ถูกกำหนดให้รอดชีวิต** (อังกฤษ: designated survivor) เป็นบุคคลในลำดับการสืบทอดตำแหน่งประธานาธิบดีสหรัฐ มักเป็นรัฐมนตรีในคณะรัฐมนตรีสหรัฐ ซึ่งจะถูกจัดให้อยู่ในพื้นที่ห่างไกล ปลอดภัย และไม่เปิดเผย หากประธานาธิบดี, รองประธานาธิบดี, และเจ้าหน้าที่อื่น ๆ ในลำดับการสืบทอดตำแหน่งได้รวมตัวกันในสถานที่เดียว เช่น งานแถลงนโยบายประจำปีต่อรัฐสภา และวันเข้ารับตำแหน่งประธานาธิบดีสหรัฐ ซึ่งมีจุดประสงค์เพื่อรับประกันความต่อเนื่องของรัฐบาลในกรณีเกิดเหตุร้ายที่มีการสังหารประธานาธิบดี และเจ้าหน้าที่หลายคนในลำดับการสืบทอดตำแหน่งประธานาธิบดี เช่น เหตุกราดยิง, การวางระเบิด หรือภัยพิบัติทางธรรมชาติ หากเหตุการณ์ดังกล่าวเกิดขึ้น เจ้าหน้าในลำดับการสืบทอดที่ถูกเลือก จะกลายเป็นรักษาการแทนประธานาธิบดีสหรัฐ ตามรัฐบัญญัติการสืบทอดประธานาธิบดี

เฉพาะรัฐมนตรีที่มีคุณสมบัติเพียงพอที่จะสืบทอดตำแหน่งประธานาธิบดีเท่านั้น (เช่น เป็นพลเมืองสหรัฐโดยกำเนิด อายุ 35 ปี ซึ่งอาศัยอยู่ในสหรัฐอย่างน้อย 14 ปี) ที่สามารถถูกเลือกให้รับหน้าที่ตามที่ได้รับมอบหมาย โดยผู้ถูกกำหนดให้รอดชีวิตจะได้รับการรักษาความปลอดภัยเทียบเท่าประธานาธิบดี และมีการจัดรถรับส่งตลอดระยะเวลาของงาน

อ้างอิง
-------

1. ↑  Vacancy in offices of both President and Vice President; officers eligible to act: ประมวลกฎหมายสหรัฐอเมริกา ลักษณะ 3 มาตรา 19

แหล่งข้อมูลอื่น
---------------

* U.S. Senate's list of cabinet members who did not attend the State of the Union Address (since 1984)
* Cabinet Members Who Did Not Attend the State of the Union Address Reagan (1984) – Trump The American Presidency Project [online]. Gerhard Peters (database). Santa Barbara, California: University of California (hosted).
**ควายป่าแอฟริกา** (อังกฤษ: African buffalo, Cape buffalo; ชื่อวิทยาศาสตร์: *Syncerus caffer*) เป็นสัตว์เลี้ยงลูกด้วยนมขนาดใหญ่ชนิดหนึ่งในวงศ์วัวและควาย (Bovidae) วงศ์ย่อยวัวและควาย (Bovinae) จัดเป็นเพียงชนิดเดียวเท่านั้นที่อยู่ในสกุล *Syncerus*

ควายป่าแอฟริกามีลักษณะรูปร่างคล้ายกับควายป่า (*Bubalus arnee*) และควายบ้าน (*B. bubalis*) ที่พบในทวีปเอเชีย แต่ทว่ามีรูปร่างที่บึกบึนกว่ามาก มีนิสัยว่องไวและดุร้ายยิ่งกว่าควายป่าเอเชียอย่างมาก และมีส่วนโคนเขาที่ย้อนเข้าหากัน ในตัวผู้จะหนา และโคนเขาชนกัน ขณะที่ตัวเมียจะมีเขาที่เล็กกว่า และโคนเขาไม่ชนกัน ลำตัวมีสีเข้ม กีบเท้ามีลักษณะโค้งกลมขนาดใหญ่ ลำตัวมีความยาว 2.1–3.4 เมตร น้ำหนักมากกว่า 700 กิโลกรัมขึ้นไป มีอายุขัยโดยเฉลี่ย 22–25 ปี

พบกระจายพันธุ์ในแอฟริกาใต้ บริเวณที่เป็นทุ่งหญ้าสะวันน่า และบึงน้ำขนาดใหญ่ทั่วไป กินหญ้าและใบไม้เป็นอาหาร เมื่อโตเต็มวัยมักอยู่รวมกันเป็นฝูงขนาดใหญ่ ชอบที่จะแช่ปลักโคลนเหมือนควายในทวีปเอเชีย โดยมีตัวเมียและลูกเป็นส่วนใหญ่ของฝูง โดยมีตัวผู้ที่มีอายุมากที่สุดเป็นจ่าฝูง มีระยะเวลาตั้งท้องนานประมาณ 340 วัน เมื่อถูกคุกคามจากสัตว์อื่น เช่น สิงโต ทั้งฝูงจะหันบั้นท้ายเข้าชนกัน เพื่อป้องกันลูกควายวัยอ่อนที่ยังป้องกันตัวไม่ได้ ให้อยู่ในวงล้อมป้องกันจากการถูกโจมตี

ควายป่าแอฟริกาได้รับความสนใจในเชิงการท่องเที่ยวดูสัตว์ โดยถูกจัดให้เป็น 1 ใน 5 ผู้ยิ่งใหญ่ของสัตว์ป่าแอฟริกา อันประกอบไปด้วย สิงโต, ช้างแอฟริกา, ควายป่า, แรด และเสือดาว

อ้างอิง
-------

1. ↑  IUCN SSC Antelope Specialist Group (2019). "*Syncerus caffer*". *IUCN Red List of Threatened Species*. **2019**: e.T21251A50195031. doi:10.2305/IUCN.UK.2019-1.RLTS.T21251A50195031.en. สืบค้นเมื่อ 19 November 2021.
2. ↑  จาก itis.gov (อังกฤษ)
3. ↑  African Buffalo Information (อังกฤษ)
4. ↑  ["The Famous "Big Five" (อังกฤษ)". คลังข้อมูลเก่าเก็บจากแหล่งเดิมเมื่อ 2012-02-08. สืบค้นเมื่อ 2012-03-26. The Famous "Big Five" (อังกฤษ)]

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**Syncerus caffer  
(African buffalo)**

วิกิสปีชีส์มีข้อมูลภาษาอังกฤษเกี่ยวกับ ***Syncerus caffer***

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q160042
* Wikispecies: Syncerus caffer
* ADW: Syncerus
* ARKive: syncerus-caffer
* BOLD: 344446
* EoL: 328707
* EPPO: SYKRCA
* Fossilworks: 149719
* GBIF: 2441034
* iNaturalist: 42405
* IRMNG: 10587518
* ITIS: 183847
* IUCN: 21251
* MSW: 14200707
* NCBI: 9970

 |

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* เยอรมนี
* อิสราเอล

 |
**ผู้ต่อต้านสงครามนานาชาติ** (อังกฤษ: War Resisters' International ตัวย่อ WRI) เป็นองค์การนานาชาติที่ต่อต้านการทำสงครามร่วมด้วยสมาชิกและสมาคมต่าง ๆ ในมากกว่า 30 ประเทศ มีศูนย์งานหลักอยู่ที่ กรุงลอนดอน สหราชอาณาจักร

ประวัติ
-------

ผู้ต่อต้านสงครามนานาชาติถูกก่อตั้งใน เมืองบิลโธเวน ประเทศเนเธอแลนด์ ในปี ค.ศ. 1921 ภายใต้ชื่อ "โพโก้ (Paco)" แปลว่า ความสงบสุข ในภาษาเอสเปอรันโต (Esperanto) 
WRI ก่อตั้งบนประกาศจุดยืนที่ยังไม่เปลี่ยนแปลงไป

"สงครามเป็นอาชญากรรมที่ขัดต่อความเป็นมนุษย์ ข้าพเจ้าจึงหมายมั่นว่าจะไม่สนับสนุนสงครามทุกชนิด และมุ่งมั่นที่จะหยุดยั้งผลกระทบที่จะเกิดขึ้นทั้งหลายจากสงคราม" 

สัญลักษณ์การหักปืนไรเฟิลกลายเป็นสัญลักษณ์ของกลุ่มเมื่อปี ค.ศ. 1931

สมาชิก
------

ผู้ก่อตั้งหลายๆคนนั้นได้มีส่วนเกี่ยวข้องในการต่อต้านสงครามโลกครั้งที่หนึ่ง เลขาธิการคนแรก รูเบิร์ธ รันแฮม บราวน์ ได้ใช้ชีวิตของเขา2ปีครึ่งในเรือนจำอังกฤษในฐานะผู้คัดค้านโดยอ้างมโนธรรม 
ปี ค.ศ. 1988 ผู้ให้ความสนใจWRI คนหนึ่งถูกอ้างว่าเป็นคนที่ทำให้เกิดการขัดขวางการพิมพ์จดหมายรายสัปดาห์ในประเทศแอฟริกาใต้ หลังจากการแบนของแคมเปญการเกณฑ์ทหารท้องถิ่นจบลง

การจัดประชุม
------------

ผู้ต่อต้านสงครามนานาชาติเป็นเครือข่ายของกลุ่มสมาชิก การประชุมนานาชาติจัด 4 ปีครั้ง

แหล่งข้อมูลอื่น
---------------

* เว็บไซต์ทางการของผู้ต่อต้านสงครามนานาชาติ
Motor vehicle

**โปรตอน เพอร์โซนา** (อังกฤษ: Proton Persona) เป็นรถยนต์นั่งขนาดเล็ก (Compact Car) ที่ผลิตโดยโปรตอน เริ่มผลิตเมื่อปี พ.ศ. 2550 เพื่อมาแทนที่รุ่นเก่า คือ โปรตอน วีรา (อังกฤษ: Proton Wira) โปรตอน วาจา (อังกฤษ: Proton Waja) และโปรตอน เจนทู (อังกฤษ: Proton Gen-2) โดยเฉพาะรุ่น Wira และปัจจุบันมีรุ่นใหม่มาทดแทน คือ โปรตอน อินสไปรา (อังกฤษ: Proton Inspira) และโปรตอน เพรเว่ (อังกฤษ: Proton Preve) โปรตอน เพอร์โซนาเป็นรถที่ใช้ชิ้นส่วนร่วมกับรถรุ่น Gen-2 และ Satria Neo ทำให้ทั้งเจนทูและซาเทรีย นีโอมีเส้นสายที่มาจากเพอร์โซนาอย่างชัดเจน โปรตอน เพอร์โซนามีเครื่องยนต์ 1.6 ลิตร แบบ Campro ของ Lotus ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด ปัจจุบันเพอร์โซนายังคงมีจำหน่ายอยู่ แต่โมเดลจะเป็น MY2012 เนื่องจากรถรุ่นใหม่คือ Inspira และ Preve ออกจำหน่ายแล้ว

ในประเทศไทย บริษัท พระนครยนตรการ จำกัด ได้นำเข้าเพอร์โซนาเข้ามาจำหน่ายเมื่อปลายปี พ.ศ. 2551 โดยมีทั้งรุ่นธรรมดาและรุ่นที่มีการติดตั้งก๊าซธรรมชาติ CNG เป็นรุ่นเครื่องยนต์ 1.6 ลิตร ใช้เทคโนโลยีจากรถ Lotus ประเทศอังกฤษ และด้วยความที่เป็นรถมาเลเซีย จึงมีราคาที่ถูกกว่าคู่แข่งในระดับเดียวกัน และได้มีการปรับโฉม Minorchange เป็นแบบเดียวกับเพอร์โซนารุ่น Elegance ที่ขายอยู่ในมาเลเซีย

ลำดับเหตุการณ์
--------------

* Proton Persona รุ่นแรกProton Persona รุ่นแรก
* Proton Persona Compact ดูบทความหลักที่: Proton Satria **Proton Persona Compact** ดูบทความหลักที่: Proton Satria
* Proton Persona Coupé ดูบทความหลักที่: Proton Putra **Proton Persona Coupé** ดูบทความหลักที่: Proton Putra
* Proton Persona รุ่นที่ 2Proton Persona รุ่นที่ 2
* Proton Persona รุ่นที่ 3Proton Persona รุ่นที่ 3
**คอยวูล์ฟ** (อังกฤษ: coywolf) เป็นคำที่ใช้เรียกลูกผสมระหว่างไคโยตี (*Canis latrans*) และหมาป่า (*Canis lupus*) หรือหมาป่าแดง (*Canis lupus rufus*) หมาป่าและไคโยตีสามารถให้กำเนิดลูกผสมที่สามารถสืบพันธุ์ได้ ถึงเกิดคำถามที่ว่าหมาป่าทั้ง 2 ชนิดควรแยกออกจากกันเป็นคนละชนิดหรือไม่ มีการทดลองผสมข้ามชนิดในประเทศเยอรมนี ระหว่างพุดเดิลและไคโยตี และหมาป่า, หมาใน ผลที่ได้คือลูกผสมไคโยตีมีโอกาสเป็นหมันสูงขึ้น มีปัญหาการส่งผ่านพันธุ์กรรมทำให้เป็นโรคภัยไข้เจ็บทางพันธุ์กรรมสูงขึ้นหลังจาก 3 รุ่นที่ผสมกันระหว่างลูกผสม ไม่เหมือนกับลูกผสมหมาป่า จึงสามารถสรุปได้ว่าสุนัขบ้านและหมาป่าเป็นสปีชีส์เดียวกันและไคโยตีเป็นชนิดที่แยกออกมา

คอยวูล์ฟมีขนาดอยู่ระหว่างกลางของพ่อและแม่ มีขนาดใหญ่กว่าไคโยตีแต่เล็กกว่าหมาป่า จากการศึกษาพบว่าจาก 100 ตัวอย่างของไคโยตีในรัฐเมน มี 22 ตัวที่มีบรรพบุรุษเป็นหมาป่าถึงครึ่งหนึ่งหรือมากกว่าเล็กน้อย และมี 1 ตัวที่เหมือนหมาป่าถึง 89 % มีทฤษฎีที่เสนอว่าไคโยตีตะวันออกที่มีขนาดใหญ่ในประเทศแคนนาดาเป็นลูกผสมของไคโยตีตะวันตกที่มีขนาดตัวเล็กกว่ากับหมาป่าที่พบและจับคู่กันในทศวรรษที่ผ่านเมื่อไคโยตีตะวันตกอพยพไปสู่นิวอิงแลนด์ นักวิทยาศาสตร์บางคนคิดว่าหมาป่าแดงเป็นลูกผสมระหว่างไคโยตีและหมาป่ามากกว่าที่จะเป็นชนิด หลักฐานที่สำคัญคือจากการทดสอบพันธุกรรมแสดงว่าหมาป่าแดงมีรูปแบบของยีนต่างจากหมาป่าและไคโยตีเพียง 5 % การคำนวณระยะห่างทางพันธุกรรมแสดงว่าหมาป่าแดงอยู่ระหว่างกลางของไคโยตีและหมาป่า และมันคล้ายกับลูกผสมหมาป่าและไคโยตีในตอนใต้ของรัฐควิเบกและรัฐมินนิโซตา การวิเคราะห์ไมโทคอนเดรีย DNA แสดงว่าประชากรของหมาป่าแดงมีลักษณะเด่นของไคโยตีในต้นกำเนิด นักวิจัยในทางตะวันออกเฉียงเหนือของประเทศแคนนาดากล่าวว่าคอยวูล์ฟกำลังเพิ่มจำนวนขึ้นในพื้นที่ตะวันออกเฉียงเหนือ

คอยวูล์ฟมีลักษณะการล่าเหมือนหมาป่าคือล่าเป็นฝูงมีความก้าวร้าวสามารถล่าเหยื่อขนาดใหญ่อย่างกวางได้ และมีลักษณะของไคโยตีคือไม่กลัวคน และดูเหมือนว่าจะฉลาดกว่าไคโยตี

อ้างอิง
-------

  

1. ↑  Oosthoek, Sharon (February 23, 2008). "The decline, fall and return of the red wolf". *New Scientist*. Reed Business Information. สืบค้นเมื่อ 2010-02-01.
2. ↑  Doris Feddersen-Petersen, Hundepsychologie, 4. Auflage, 2004, Franck-Kosmos-Verlag 2004
3. ↑  Zimmerman, David. "Eastern Coyotes Are Becoming Coywolves". Caledonian-Record. สืบค้นเมื่อ 2010-02-01.
4. ↑  "The red wolf (Canis rufus) – hybrid or not?" (PDF). Montana State University. คลังข้อมูลเก่าเก็บจากแหล่งเดิม (PDF)เมื่อ 2009-02-07. สืบค้นเมื่อ 2010-02-01.
5. ↑  Johnson, Edie (February 10, 2006). "Coywolf: Are they a suburban legend, or a natural fact?". *The Chronicle*. Straus Newspapers. คลังข้อมูลเก่าเก็บจากแหล่งเดิมเมื่อ 2012-04-18. สืบค้นเมื่อ 2010-02-01.
6. ↑  เจเรมี เบอร์ลิน *วายร้ายสายพันธุ์ใหม่* national geographic ฉบับภาษาไทย ฉบับที่ 109 สิงหาคม 2553
7. ↑  Carola, Vyhnak (August 15, 2009). "Meet the coywolf". *Toronto Star*. Torstar. สืบค้นเมื่อ 2010-02-01.

แหล่งข้อมูลอื่น
---------------

* Interbreeding Threatens Rare Species, Experts Say
**อดีตจักรพรรดิแห่งหลิวซ่งที่ถูกปลด** หรือ **จักรพรรดิที่ถูกปลด** (อักษรโรมัน: *Liu Ziye* จีน: (劉)宋前廢帝 หรือ 前廢帝; พินอิน: *(Liú) sòng qián fèi dì* หรือ เฉียนเฟ่ยตี้) (25 กุมภาพันธ์ ค.ศ. 449 – 1 มกราคม ค.ศ. 466) พระนามเดิม **หลิว จึเย่** (劉子業) เป็นจักรพรรดิองค์ที่ 6 แห่งราชวงศ์หลิวซ่งของจีน ช่วงเวลาสั้น ๆ ในการครองราชย์มีพฤติกรรมอย่างผู้ไม่มีวุฒิภาวะ เป็นที่กล่าวขานในเรื่องการกระทำที่รุนแรงและหุนหันพลันแล่น รวมถึงการสังหารขุนนางระดับสูงจำนวนมาก และพฤติกรรมที่หมกมุ่นในเรื่องกาม เขาถูกลอบสังหารเพียงหนึ่งปีหลังจากขึ้นเป็นจักรพรรดิ

พระราชประวัติ
-------------

หลิว จึเย่เกิดในปี ค.ศ. 449 เมื่อบิดาของเขาคือ จักรพรรดิหลิวซ่งเสี้ยวอู่ยังทรงดำรงพระยศเป็นอ๋องแห่งอู่หลิงในรัชสมัยของ จักรพรรดิหลิวซ่งเหวิน มารดาของเขาคือ องค์หญิงหวัง เสียนหยวน ในขณะที่พ่อของเขาถูกโยกย้ายไปเป็นผู้ว่าเมืองหลายแห่ง หลิว จึเย่ยังคงอยู่ที่เมืองหลวง Jiankang และถูก หลิว เช่า ลุงของเขาสั่งคุมขัง หลังจากหลิว เช่าลอบปลงพระชนม์จักรพรรดิหลิวซ่งเหวิน และขึ้นครองบัลลังก์ในปี ค.ศ. 453 ต่อมาหลิว จุ้น ลุกฮือเพื่อต่อต้านเขา หลิว เช่าต้องการจะสังหารหลิว จึเย่ แต่ไม่ได้ทำเช่นนั้น หลังจากที่หลิว จุ้น เอาชนะและสังหารหลิว เช่าได้ในปีต่อมา จึงได้ขึ้นครองบัลลังก์เป็นจักรพรรดิหลิวซ่งเส้าอู่ หลิว จึเย่ได้รับการช่วยเหลือจากการถูกจองจำและในปี ค.ศ. 454 เขาก็ถูกสถาปนาเป็นรัชทายาท

ในปี ค.ศ. 456 เขาได้แต่งงานกับเหอ ลิ่งหว่าน (何令婉) ลูกสาวของขุนนาง เหอ ยฺหวี่ (何瑀) ในปี ค.ศ. 458 จักรพรรดิหลิวซ่งเส้าอู่ได้ตั้งตำหนักใหม่ให้กับรัชทายาท ในปี ค.ศ. 463 ในช่วงปีที่เขาดำรงตำแหน่งรัชทายาท เขาได้รับการตำหนิว่าทำผิดพลาดอยู่ตลอดเวลาจากจักรพรรดิหลิวซ่งเส้าอู่ ทำให้เขาไม่พอใจทั้งจักรพรรดิหลิวซ่งเส้าอู่ และ หลิว จึลฺหวัน น้องชายของเขา (劉子鸞) อ๋องแห่งซินอาน ซึ่งบางครั้งจักรพรรดิหลิวซ่งเส้าอู่ได้พิจารณา หยวน อี่ (袁顗) เป็นรัชทายาทแทนหลิว จึเย่ ด้วยเหตุผลที่จักรพรรดิองค์ก่อนทรงยกย่องเขาในเรื่องความขยันหมั่นเพียร ในปี ค.ศ. 461 รัชทายาททรงสิ้นพระชนม์

ในปี ค.ศ. 464 จักรพรรดิหลิวซ่งเส้าอู่สิ้นพระชนม์และ หลิว จึเย่ขึ้นครองบัลลังก์เป็นจักรพรรดิ โดยมีขุนนาง ไช่ ซิ่งจง (蔡興宗) มอบตราพระราชลัญจกรให้เขา และรับตราด้วยท่าทีที่เย่อหยิ่งและไม่ใส่ใจที่จะแสดงออกถึงความเศร้าใด ๆ ต่อพระราชบิดาที่เพิ่งสิ้นพระชนม์เลย และไช่ก็ได้แสดงความคิดเห็นกับขุนนางคนอื่นๆ ว่านี่เป็นสัญญาณร้ายสำหรับการขึ้นครองราชย์ของหลิว จึเย่ ทรงแต่งตั้งพระอัยยิกาเป็นพระพันปีหลวง และแต่งตั้งหวังไทเฮา พระราชมารดาเป็น ไทเฮา และแต่งตั้งเหอฮองเฮา ภรรยาของเขาเป็นจักรพรรดินี

อ้างอิง
-------


| ก่อนหน้า |  | หลิว จึเย่ |  | ถัดไป |
| --- | --- | --- | --- | --- |
| **จักรพรรดิหลิวซ่งเสี้ยวอู่** |  | **พระมหากษัตริย์จีน** (ค.ศ. 464-466) |  | **จักรพรรดิหลิวซ่งหมิง** |